**PÁLYÁZATI FELHÍVÁS**

**kapufigyelő rendszer kialakítására**

**2017.**

Budapest Főváros VII. kerület Erzsébetváros Önkormányzat Képviselő-testületének Városüzemeltetési Bizottsága (továbbiakban: Bizottság) a Budapest Főváros VII. kerület Erzsébetváros Önkormányzat Képviselő-testületének a helyi lakóközösségek és az önkormányzati intézmények részére biztonsági berendezések létesítéséhez nyújtandó támogatásról szóló 29/2013.(V.31.) önkormányzati rendeletében foglaltak szerint pályázatot ír ki a Budapest Főváros VII. kerület Erzsébetváros Önkormányzata (továbbiakban: Önkormányzat) 2017. évi költségvetésében e célra rendelkezésre álló 3 millió forint erejéig

**kapufigyelő rendszer kialakítására**

társasházak,

lakásszövetkezetek (a lakásszövetkezetekről szóló 2004. évi CXV. tv. 2. § (1) bek.),

önkormányzati tulajdonban lévő lakóépületek esetében azok kezelője,

háziorvosi rendelők és önkormányzati intézmények,

egyházak részére.

**A pályázat célja**

A pályázat célja a kerületben élők biztonságérzetének, a kerület közbiztonsági helyzetének javítása.

A támogatás utófinanszírozású, vissza nem térítendő, összege a pályázó által benyújtott és a Bizottság által elfogadott pályázati költségvetés (illetve a megvalósítás után benyújtott, eredetivel egyező számlamásolatok összegének) legfeljebb 50%-a lehet, azonban nem haladhatja meg a 250.000,- Ft-ot.

A pályázó az elnyert pénzbeli támogatást a támogatásról vele kötött szerződésben, valamint jelen pályázati kiírásban és a mellékletét képező szabályzatban meghatározott feltételek szerint használhatja fel.

A támogatás összege utólag, a Polgármesteri Hivatal szakmailag illetékes irodája (továbbiakban: Iroda) által elfogadott számlamásolatok és összegek alapján kerül kifizetésre. Az Iroda a számlák kifizetését megelőzően a berendezés megvalósítását (működőképességét) a helyszínen ellenőrizheti. Pályázó a helyszíni ellenőrzést köteles lehetővé tenni.

A pályázati kiírásban és a szabályzatban (1. sz. melléklet) nem szabályozott kérdésekben a helyi lakóközösségek és az önkormányzati intézmények részére biztonsági berendezések létesítéséhez nyújtott támogatásról szóló 29/2013.(V.31.) önkormányzati rendeletben foglaltak irányadók. A rendelet az Önkormányzat honlapján ([www.erzsebetvaros.hu](http://www.erzsebetvaros.hu)) megtekinthető és letölthető.

A kedvezményezett köteles a támogatással kapcsolatos iratokat és a támogatás felhasználását alátámasztó bizonylatokat teljes körűen 10 évig megőrizni, továbbá a támogató ilyen irányú felhívása esetén támogatott köteles azokat bemutatni.

**A Pályázat benyújtása, elbírálása:**

* a pályázati anyag **benyújtási határideje:** **2017. augusztus 8.,** a határidőn túl benyújtott pályázat érvénytelen
* a pályázatot és mellékleteit zárt borítékban az Erzsébetvárosi Polgármesteri Hivatal Hatósági és Ügyfélszolgálati Irodáján kell benyújtani (Budapest, VII. kerület Erzsébet krt. 6. vagy Budapest VII. kerület Garay utca 5. vagy Budapest VII. kerület Akácfa utca 42-48.) hivatali időben
* postai feladás esetén ajánlott küldeményként, a borítékon szereplő postai bélyegzőn lévő időpont tekintendő a benyújtás időpontjának
* a döntés-előkészítési munkákat az Erzsébetvárosi Polgármesteri Hivatal végzi
* a pályázatokat Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottság bírálja el
* a pályázatok **elbírálási határideje: 2017. szeptember 4.**

**A pályázat lebonyolításának módja:**

Jelentkezési lap az Erzsébetvárosi Polgármesteri Hivatal Hatósági és Ügyfélszolgálati Irodájában, Budapest VII. kerület Erzsébet krt. 6. vagy Budapest VII. kerület Garay u. 5. vagy Budapest VII. kerület Akácfa u. 42-48. szám alatt vehető át, vagy az Önkormányzat honlapjáról is (www.erzsebetvaros.hu) letölthető.

A pályázatok Bizottsági elbírálását követően az Önkormányzat a nyertes pályázók megbízott képviselőivel szerződést köt.

Amennyiben a pályázó a támogatás elnyeréséről szóló értesítés kézhezvételétől számított **30 napon belül neki felróható okból a szerződést nem írja alá, az elnyert támogatást nem kaphatja meg.**

A Bizottság a döntését az Erzsébetvárosi Polgármesteri Hivatal hirdetőtábláján nyilvánosságra hozza, továbbá a pályázókat írásban is értesíti.

A pályázaton elnyert támogatással történő elszámolás, illetve a **számlák benyújtásának határideje: a támogatási szerződés kézhezvételétől számított 90. nap.**

A pályázattal kapcsolatban további felvilágosítást ad hivatali munkaidőben a Hivatal Vagyongazdálkodási Irodájának munkatársa a 462-3133-as telefonszámon.

Budapest, 2017. június

Újvári-Kövér Mónika

Városüzemeltetési Bizottság Elnöke

*1. számú melléklet*

**A kapufigyelő rendszer kialakítására vonatkozó vissza nem térítendő támogatás szabályzata**

1. **Általános rendelkezések**
   1. Erzsébetváros Önkormányzata

a) társasházak,

b) lakásszövetkezetek (a lakásszövetkezetekről szóló 2004. évi CXV. tv. 2. § (1) bek.),

c) önkormányzati tulajdonban lévő lakóépületek esetében azok kezelője,

d) háziorvosi rendelők és önkormányzati intézmények,

e) egyházak részére (az a), b), c), d) és e) pontokban megjelöltek továbbiakban: Pályázó)

vissza nem térítendő támogatást nyújt a pályázati kiírás alapján. Pályázni a 2. számú melléklet szerinti pályázati adatlap kitöltésével és mellékeletei benyújtásával lehet, az Önkormányzat tárgyévi költségvetésében a tárgyévben biztonsági berendezések létesítésének támogatására biztosított keretösszeg erejéig.

* 1. A kapufigyelő rendszerrel még nem rendelkező, 1.1. pontban felsoroltak nyújthatnak be pályázatot.

A pályázat költségvetésében szereplő munkákon és az ott megjelölt összegen felül mindennemű többletköltség a pályázót terheli.

1. **A pályázat kiírása, elbírálása**

**2.1**. A pályázatot a Városüzemeltetési Bizottság írja ki és teszi közzé.

**2.2.** A pályázati dokumentáció átvétele és a pályázat beadása díjmentes.

**2.3.** A pályázatok borítékbontását a Városüzemeltetési Bizottság végzi. A bontási jegyzőkönyvben rögzíteni kell az érvényes és érvénytelen pályázatokat, valamint azon pályázatokat, melyek hiánypótlással érvényessé tehetők. A pályázatok tartalmi és formai szempontból is értékelve lesznek. A hiánypótlási felhívást a Budapest Főváros VII. Kerület Erzsébetváros Polgármesteri Hivatal Vagyongazdálkodási Irodája bocsátja ki elektronikus és postai úton a hiánypótlás kézhezvételétől számított legfeljebb 10 munkanapos hiánypótlási határidő megjelölésével. Át nem vett hiánypótlási felhívás esetén a kézbesítés általános szabályai szerint beáll a kézbesítési vélelem. Amennyiben a hiánypótlás nem, vagy újból hiányosan érkezik meg a megadott határidőben, a támogatási igény érvénytelen, automatikusan elutasítottnak tekintendő. A határidőben be nem nyújtott hiánypótlás a pályázat érvénytelenségét eredményezi. Hiánypótlásra a megadott határidőkön belül egy alkalommal van lehetőség.

**2.4.** A Városüzemeltetési Bizottság a pályázat elbírálásáról írásban tájékoztatja a pályázati résztvevőket.

**2.5.** A pályázat elbírálását követően a támogatást nyert pályázókkal a szerződést a Polgármester, illetve meghatalmazottja és az 1.1. pontban felsoroltak megbízott képviselői írják alá.

Eredményes pályázat esetén a szerződés csak akkor köthető meg, ha a nyertes pályázó az önrészt igazolja.

**2.6.** A szerződés aláírásához a szerződés mellékletét képező dokumentumként rendelkezésre kell állni:

- a Pályázó számlavezető pénzintézete által nyilvántartásba vett felhatalmazó levélnek (3. számú melléklet szerint),

**2.7.** A támogatás kizárólag a támogató által elfogadott munka finanszírozására használható.

1. **Értékelés szempontjai**

Az értékelés főbb szempontjai a pályázatok elbírálásához:

a) 50 % vagy nagyobb önrész vállalása,

b) önrészként feltüntetett összeg értékében megvásárlásra került, a kapufigyelő rendszer kiépítéséhez kapcsolódó anyagok megléte és ezek 6 hónapnál nem régebbi számlával történő igazolása,

c) műszaki terv megléte,

d) a rendszer kiépítésével védett lakások száma, más esetben a védett értékek mértéke.

1. **A pályázat általános formai és tartalmi követelményei**

**4.1.** **a.)** a pályázati anyagot az alább előírt sorrendben összefűzve, laponként

folyamatos sorszámozással ellátva, zárt borítékban, 1 példányban kell benyújtani,

**b.)** a borítékra rá kell írni: **"2017. évi kapufigyelő rendszer kiépítésére vonatkozó pályázat" és a pályázó címét**

**c.)** a pályázati anyag összeállítási sorrendje a következő:

- kitöltött „Pályázati Adatlap” (2. sz. melléklet)

- tartalomjegyzék,

- a pályázati feltételeknek megfelelő, oldalanként is hitelesített társasházi, lakásszövetkezeti közgyűlési jegyzőkönyv (a létesítés és üzemeltetés ügyében az összes tulajdoni hányad szerinti legalább kétharmados többséggel hozott határozattal)

- Felhatalmazó levél (3. sz. melléklet)

- Átláthatósági nyilatkozat (5. sz. melléklet)

- önrészt bemutató igazolások az alábbiak szerint

A pályázónak rendelkeznie kell a tervezett rendszer kiépítési költségek 50 %-ával, mint önrésszel, melyet elkülönítetten kezel (felújítási számla, értékpapír, egyéb önálló számla stb.) és erről banki igazolást, közgyűlési határozatot, közös képviselői nyilatkozatot vagy az önrészként feltüntetett, a pályázati kiírás előtt 6 hónapnál nem régebben megvásárolt, műszakilag indokolt és önrészként elfogadható anyagok számláinak 2 db másolatát a pályázati adatlap mellékleteként be kell nyújtani.

- költségvetés,

- a megfelelő műszaki állapot minimum 3 évig történő fenntartására vonatkozó tulajdonosi közösségi nyilatkozat (a tulajdonosok több mint a fele)

**4.2.** Pályázó hozzájárul, hogy a támogatás/ a támogatás egy részének felhasználása esetén az Önkormányzat saját költségén, a pályázó ingatlanán, működési helyén jól látható helyen, legfeljebb A4-es méretben, táblát helyezzen el a következő szöveggel: „*A kapufigyelő rendszer kiépítése Erzsébetváros Önkormányzatának támogatásával készült.”* (**A hozzájárulás becsatolandó a pályázathoz**.)

1. **A pályázat érvénytelen, ha**
2. a pályázó nem a pályázati felhívásban meghatározott lehetséges támogatást igénylői   
    körbe tartozik
3. beadási határidőt elmulasztják
4. a hiánypótlási határidőt elmulasztják
5. nem megfelelő, hiányos a hiánypótlás
6. **A támogatás**

**6.1.** A vissza nem térítendő támogatás összegéről a Városüzemeltetési Bizottság dönt. Ha az Önkormányzat tárgyévi költségvetésében rendelkezésre álló keretösszeget a beadott pályázatok szerinti támogatási igény meghaladja, abban az esetben a pályázatok benyújtási idejének sorrendjében kerül megítélésre a támogatás. A Városüzemeltetési Bizottság döntése alapján a támogatás összege kevesebb is lehet az igényelt támogatás összegénél.

**6.2.** A támogatás felső határa 250.000 Ft, a vállalt önrész legalább 50 %.

**6.3.** A támogatás folyósítása a teljesítés ellenőrzése után, a pályázati kiírásban megjelölt határidőre bemutatott és elfogadott számlák alapján történik az alábbi módon:

Az elvégeztetett munkálatok, megvásárolt anyagok, eszközök számláit, amelyek a pályázati kiírást megelőző 6 hónapnál nem korábbi keltezésűek, a pályázó képviselője bemutatja a Erzsébetvárosi Polgármesteri Hivatal teljesítés ellenőrzésével megbízott munkatársának.

**6.4.** A pályázat teljes költségvetésével el kell számolni, az önrésszel és a támogatással is számlával igazolva. A támogatás folyósítása számlamásolatok ellenében (az eredeti bemutatása mellett) történik. Az elnyert támogatás felhasználásának megtörténte a pályázó megbízottjának írásos készre jelentése esetén fogadható el, amelyhez a számlákat mellékelni kell. Az elszámolandó számlákra rá kell vezetni: a ”2017. évi kapufigyelő rendszer kiépítésére vonatkozó pályázat terhére elszámolva”.

Amennyiben a számlákkal igazolt költségek összege kevesebb mint a támogatás kétszerese, a kifizethető támogatás összege arányosan csökken.

**6.5.** Az elszámolás elfogadását követő 60 napon belül a támogatás jóváhagyott összegét az Önkormányzat átutalja a pályázónak.

**6.6.** A támogatások átutalását megelőzően a Vagyongazdálkodási Iroda munkatársa szúrópróbaszerűen ellenőrzi a telepített rendszer megfelelő műszaki állapotának fenntartását.

**6.7.** Az Erzsébetvárosi Polgármesteri Hivatal utóellenőrzéseket végezhet szúrópróbaszerűen a támogatások átutalását követően is.

**6.8.** Amennyiben megállapítást nyer, hogy a pályázó hibájából a rendszer működésképtelenné válik, az érintett lakóközösségnek a kapott támogatás összegét kamatokkal növelten vissza kell fizetnie az Önkormányzat részére. A kamat összege a mindenkori jegybanki alapkamat kétszerese. Az Önkormányzat követelésének érvényesítését a 3. számú melléklet szerinti felhatalmazó levél biztosítja.

**6.9.** Amennyiben a pályázat nyertese a számlák benyújtásának a pályázati kiírásban meghatározott határidejét nem tartja be, megszűnik a jogosultsága a támogatási összegre.

1. **Jogorvoslat:**

A támogatási döntés ellen a pályázó jogorvoslattal élhet.

A kifogást indoklással írásban kell benyújtani a Városüzemeltetési Bizottsághoz a támogatási döntés kézhez vételétől számított 5 munkanapon belül. A kifogásról a Városüzemeltetési Bizottság soron következő ülésén dönt.

*2. számú melléklet*

**PÁLYÁZATI ADATLAP**

**A Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága által kiírt**

**kapufigyelő rendszer kialakításához**

Sorszám[[1]](#footnote-1): .......................

1. A pályázó megnevezése:……………………………………………..…………..…………

Azonosító adatai (adószáma stb.): …………………………………………………………

Címe: ………Budapest, …………………………………………….. (……………....hrsz.)

Bankszámlaszáma: ……………………………………………………………….…………

1. A pályázó képviselőjének neve: …………………………………………………...………

Levelezési címe: …………………………………………………………….………………

Telefonszáma: ................................................... Email címe: ………………………………

1. A tervezett munkálatok rövid leírása (csatolandó a kialakítandó állapot rajza):

..............................................................................................................................................

..............................................................................................................................................

..............................................................................................................................................

..............................................................................................................................................

..............................................................................................................................................

..............................................................................................................................................

..............................................................................................................................................

1. Nyilatkozat a kötelező önrészről és annak mértékéről, összegéről (csatolandó a banki igazolás vagy a már megvásárolt, kapcsolódó, szükséges dolgok 6 hónapnál nem régebbi számlái)

..............................................................................................................................................Ft

1. Nyilatkozat arról, hogy vállal-e a támogatást igénybe vevő többlet önrészt, és ha igen, milyen mértékűt és milyen módon

................................................................................................................................................

1. Támogatási igény megjelölése (pénzösszeg megjelölés)

..............................................................................................................................................Ft

1. A tervezett munkálatok várható összes bekerülési költsége (becsült számadat)

..............................................................................................................................................Ft

**10.)** A kapufigyelő rendszer létesítése és üzemeltetése ügyében a társasház, lakásszövetkezet közgyűlése által az összes tulajdoni hányad szerinti legalább kétharmados többséggel hozott határozat.

**Budapest, 2017. .……………….**

……………………………………………

Pályázó aláírása

# *3. számú melléklet*

# **Felhatalmazó levél**

Tisztelt …………..

(bank neve címe)

Alulírott megbízom/megbízzuk Önöket az alábbi megjelölt fizetési számlánk terhére az alább megnevezett kedvezményezett által benyújtott beszedési megbízás(ok) teljesítésére a következőkben foglalt feltételekkel:

|  |  |
| --- | --- |
| Fizető fél számlatulajdonos megnevezése: |  |
| Felhatalmazással érintett fizetési számlájának pénzforgalmi jelzőszáma: |  |
| Kedvezményezett neve: | **Budapest Főváros VII. kerület Erzsébetváros Önkormányzata** |
| Kedvezményezett fizetési számlájának pénzforgalmi jelzőszáma: | **11784009-15507008** |

A felhatalmazás időtartama ……. év…….. hó …… naptól ……….év ….hó ……..napig[[2]](#footnote-2)\*,

visszavonásig\*.

A beszedési megbízáshoz a következő okirato(ka)t kell csatolni:

Budapest Főváros VII. ker. Erzsébetváros Önkormányzatával kötött támogatási szerződés felmondása

További feltételek\*:

1. nem kerülnek meghatározásra
2. beszedési megbízásonkénti felső értékhatár a teljesítés pénznemétől függően:

…………………..Ft

…………………..devizanem ISO kódja\*

1. benyújtási gyakoriság:……………..(pl. napi, havi, évi)
2. fedezethiány esetén a sorba állítás időtartama legfeljebb …. nap
3. a felhatalmazás csak a Kedvezményezett írásbeli hozzájárulásával vonható vissza

Dátum: ..............................................................

………………………………………………………………………..

Fizető fél számlatulajdonos aláírása (banknál bejelentett módon)

|  |  |
| --- | --- |
|  |  |

Dátum: …………………………………………

................................................................................................

(bank aláírása

*4. számú melléklet*

**Társasházakban működtetett kamerarendszerek telepítéséből adódó jogi és műszaki követelmény rendszer meghatározása**

**Jogi követelmény rendszer**

A társasházak (lakásszövetkezetek) tulajdonában álló épületek, helyiségek és területek zárt kamerarendszerrel történő elektronikus megfigyelésének szabályait a társasházakról szóló 2003. évi CXXXIII. törvény 25. §-a tartalmazza az alábbiak szerint.

*„(1) A közös tulajdonban álló épületrészek, helyiségek és területek megfigyelését szolgáló, zárt rendszerű műszaki megoldással kiépített elektronikus megfigyelő rendszer (a továbbiakban: kamerarendszer) létesítéséről és üzemeltetéséről a közgyűlés az összes tulajdoni hányad szerinti legalább kétharmados többségével rendelkező tulajdonostársak igenlő szavazatával dönthet. Ebben az esetben a szervezeti-működési szabályzatnak tartalmaznia kell a kamerarendszer üzemeltetéséhez szükséges - az információs önrendelkezési jogról és az információszabadságról szóló törvény rendelkezéseivel összhangban megállapított - adatkezelési szabályokat.*

*(2) A közös képviselő vagy az intézőbizottság által kötött szerződés alapján a kamerarendszer üzemeltetője a személy- és vagyonvédelmi, valamint a magánnyomozói tevékenység szabályairól szóló törvényben meghatározott személy lehet.*

*(3) Az (1) bekezdésben említett közgyűlési határozat alapján létesített kamerarendszer a következő feltételek együttes fennállása esetén üzemeltethető:*

*a) a kamerarendszer kizárólag az emberi élet, a testi épség, a személyi szabadság védelmét, a jogsértő cselekmények megelőzését és bizonyítását, valamint a közös tulajdonban álló vagyon védelmét szolgálja,*

*b) a fennálló körülmények valószínűsítik, hogy a jogvédelem más módszerrel, mint a felvételek felhasználása, nem érhető el,*

*c) alkalmazása az a) pontban meghatározott célok eléréséhez elengedhetetlenül szükséges mértékig terjed, és nem jár az információs önrendelkezési jog aránytalan korlátozásával.*

*(4) A kamerarendszer nem irányulhat a külön tulajdonban álló lakás vagy nem lakás céljára szolgáló helyiség bejáratára vagy más nyílászárójára akkor sem, ha az a közös tulajdonban álló épületen, épületrészen vagy területen van elhelyezve. A kamerarendszer nem helyezhető el a közös tulajdonban és a tulajdonostársak közös használatában álló olyan helyiségben sem, amelyben a megfigyelés - a helyiség rendeltetéséből fakadóan - az emberi méltóságot sértheti (pl. öltöző, illemhely).*

*(5) A kamerarendszernek meg kell felelnie a mindenkori legmagasabb adatbiztonsági szint és a felvételek automatikus rögzítése követelményeinek. A felvételeket a rögzítést követő 15 napig kell tárolni abból a célból, hogy azok a rögzítés helyszínén elkövetett bűncselekmény vagy szabálysértés miatt indult büntető-, szabálysértési vagy más hatósági, bírósági eljárásban - ideértve az érintett személy vagy a társasházi közösség által, jogainak érvényesítése céljából indított eljárásokat, akár a polgári peres eljárást is - bizonyítékul, az erre törvényben felhatalmazott adatkezelők által felhasználhatóak legyenek. E határidő lejártát követően a fel nem használt felvételeket haladéktalanul törölni kell úgy, hogy azok többé ne legyenek helyreállíthatóak.*

*(6) A kamerarendszer által rögzített felvételekhez - a (7) bekezdésben foglaltak kivételével - kizárólag a rendszer üzemeltetője férhet hozzá, azokat csak a szerződésből fakadó kötelezettségei érvényesítéséhez szükséges és a jogsértő cselekmény megelőzése vagy megszakítása érdekében mellőzhetetlen esetben jogosult megismerni, és a felvételeket csak a bíróság, a szabálysértési vagy más hatóság részére továbbíthatja. A továbbításra kizárólag törvényben meghatározott esetekben és a felvételre igényt tartó adatkezelési jogalapjának megfelelő igazolása után kerülhet sor. A felvételeket a továbbítás megtörténte után haladéktalanul törölni kell.*

*(7) Az, akinek jogát vagy jogos érdekét a kamerarendszer által rögzített felvétel érinti, a felvétel rögzítésétől számított tizenöt napon belül jogának vagy jogos érdekének igazolásával kérheti, hogy az adatot annak üzemeltetője ne semmisítse meg, illetve ne törölje. Bíróság vagy más hatóság megkeresésére a rögzített felvételt haladéktalanul meg kell küldeni. Amennyiben a megkeresésre attól számított harminc napon belül, hogy a megsemmisítés mellőzését kérték, nem kerül sor, a rögzített felvételt haladéktalanul törölni kell úgy, hogy azok többé ne legyenek helyreállíthatóak.*

*(8) A felvételen szereplő természetes személy érintett számára biztosítani kell valamennyi, az információs önrendelkezési jogról és az információszabadságról szóló törvényben felsorolt jognak az ott meghatározott korlátozások figyelembevételével történő gyakorlását.*

*(9) A felvételek megismeréséről jegyzőkönyvet kell készíteni, a melynek tartalmaznia kell a rögzített felvételt, az annak megismerésére - a (2) bekezdésben meghatározottak szerint - jogosult személy nevét, továbbá az adatok megismerésének okát és idejét.*

*(10) A kamerarendszerrel felszerelt épületbe, épületrészbe és a kamerák által megfigyelt területre belépni, ott tartózkodni szándékozó személyek figyelmét jól látható helyen, jól olvashatóan, a megfelelő tájékoztatásra alkalmas módon fel kell hívni az elektronikus megfigyelőrendszer alkalmazásának tényére. A tájékoztatásban meg kell jelölni az üzemeltető személyét és elérhetőségét is. Az üzemeltető az érintett személyt - kérésére - köteles tájékoztatni a felvételek készítésével kapcsolatos minden tényről, így különösen annak céljáról és jogalapjáról, az üzemeltetésre jogosult személyéről, a felvételek készítésének időpontjáról és tárolásának időtartamáról, továbbá arról, hogy kik ismerhetik meg a felvételeket. A tájékoztatásnak ki kell terjednie az érintett adatkezeléssel kapcsolatos jogaira - ideértve a (7) bekezdésben meghatározott jogait is -, valamint jogorvoslati lehetőségeire.”*

*5.sz. melléklet*

**Átláthatósági nyilatkozat**

Alulírott, ………………………………………….(név) mint a Budapest VII. kerület ………………………………………. sz. Társasház közös képviselője büntetőjogi és polgári jogi felelősségem tudatában nyilatkozom, hogy az általam képviselt társasház az államháztartásról szóló 2011. évi CXCV. törvény 50. § (1) bekezdés c) pontja és az államháztartásról szóló törvény végrehajtásáról szóló 368/2011. (XII. 31.) Korm. rendelet vonatkozó rendelkezései alapján átlátható szervezetnek minősül.

………………………………….

közös képviselő

**Műszaki követelmény rendszer**

**Lépcsőházi bejáratok megfigyelése**

Megfigyelt terület: 15 méter láthatóság és 3-5 méteren belül arcfelismerés, éjjel-nappal:

* Alkalmas legyen az épület területén belül, annak bejáratánál elhelyezett kamera az arra elhaladó egyének egyértelmű megfigyelésére, rögzítésére.
* Legalább 10-15 méteres távolságból egyértelműen beazonosítható legyen a képeken látható személy.
* A kamera látószögébe benne kell, hogy legyen a megfigyelt kapu teljes felülete. Amennyiben folyosó áll rendelkezésre, a folyosóból legalább 5 méter látható legyen.
* A rögzített képeknek olyan felbontásúnak és minőségűnek kell lenni, hogy az elhaladó személyek arcának felismerésére is lehessen alkalmazni 3-5 méteres távolságon belül. A kamerák infra reflektorral legyenek ellátva, hogy legalább 5 méteren belül továbbra is értékelhető képet tudjon biztosítani külső fényforrás nélkül.

**Rögzítő egység a szabályoknak megfelelő időtartammal és telepítési hellyel**

      A rögzítő egység elhelyezése történhet:

* a lakóépület lépcsőházában, két zárral felszerelt, vagy egy zárral felszerelt több ponton záródó, masszív, minimum 2 mm vastag acéllemezből készült szekrényben/dobozban, legalább 3,5 m magasságban, vagy a belmagasság engedte lehető legmagasabb helyen;
* a lakóház egyik lakásában, zárral ellátott, falhoz vagy szekrényhez rögzített fémkazettában;
* a lakóház egyéb biztonsági zárral vagy lakattal elzárt helységeiben (pince, kamra, tároló), zárral ellátott, falhoz vagy szekrényhez rögzített fémkazettában.
* A felvételeket legalább laptopon meg lehessen tekinteni és lementeni, a megfelelő jogosultság mellett.
* A felvételek megtekintéséhez elegendő legyen egy böngésző és egy Windows operációs rendszer.
* A kamera és a rögzítő egység beállítható legyen legalább 15 nap időtartam rögzítésére.
* Amennyiben egyes események kimentésére van szükség a rendőrség részéről, úgy a rögzítő egységet, vagy csatlakozási pontot tartalmazó fém szekrény kulcsát a társasház gondnoknál, annak hiányában a társasház közös képviselőjénél kell tartani és rendelkezésre bocsátani.
* A rendszer átvételének feltétele a rendőrség felé a fenti személyek adatainak dokumentált lejelentése.
* A rögzített képeknek éjjeli megvilágítás mellett is kiértékelhetőnek kell lenniük.

**Kamera telepítése megfelelő helyre**

* A kameratelepítési magasság legalább 3,5 méter, amennyiben a belmagasság engedi, oly módon, hogy segédeszköz nélkül ne lehessen megközelíteni.
* Abban kárt akár egyszerűbb segédeszközökkel, bot, kövek ne lehessen tenni oly módon, hogy az eseményről és az elkövetőjéről ne készüljön értékelhető felvétel.
* Egy bejárat megfigyelése esetén a kamera független önálló egység is lehet, amely önállóan rögzít vagy egy rögzítő egységhez legyen csatlakoztatva.
* Amennyiben egy lakóházon belül több bejárat van, úgy telepíthető olyan rendszer, amely egy közös rögzítőt alkalmaz.

**Műszaki specifikáció ajánlás**

**/**Az ajánlás a minimális műszaki követelményrendszert tartalmazza. Ezzel egyenértékű vagy ennél magasabb szintű műszaki tartalom is elfogadott/

Vandál biztos kompakt kamera:

|  |  |
| --- | --- |
| Effektív képpontok | >PAL: 752(H)\*582(V) |
| Vízszintes felbontás | =>600 TVL |
| S/N viszony | >50 dB |
| Min. megvilágítás | 0.1lux/F2.0 (IR LED Ki, 0lux (IR LED be) |
| Önálló fényforrás | IR LED 15m távolság |
| Fehéregyensúly | ATW |

|  |  |
| --- | --- |
| Rendszer | PAL/NTSC |
| Tömörítés formátuma | Video：H.264 / Audio：8kHz\*16bit ADPCM |
| Video kimenetek | 4 BNC bemenet / BNC kimenet |
| Megjelenítés felbontása | D1：704×576 (PAL) |
| Megjelenítés sebessége (kameránként) | Single CH PAL：25 fps |
| Rögzítés felbontása | PAL: D1 (704\*576） |
| Rögzítés sebessége (összesen) | PAL：100kép/mp |
| Archiválás | USB Pen drive-ra, USB HDD-re, USB íróval lemezre, hálózati mentés is lehetséges legyen |
| USB csatlakozás | USB2.0 🡪archiváláshoz, frissítéshez, stb. |
| Ethernet / Internet | 10M/100M RJ-45 csatlakozó |

**Támogatási szerződés**

kapufigyelő rendszer létesítéséhez

amely létrejött egyrészről

**Budapest Főváros VII. kerület Erzsébetváros Önkormányzata** (székhelye: 1073. Budapest, Erzsébet körút 6., statisztikai számjele: 15735708-8411-321-01, adószáma: 15735708-2-42,képviseli: **Vattamány Zsolt** polgármester) a továbbiakban Önkormányzat,

másrészről

képviselője:

adószáma:

postacíme:

bankszámlaszáma:

a továbbiakban: **Támogatott**

(továbbiakban együtt: Felek) között az alulírott napon és helyen az alábbi feltételekkel:

1. A Budapest, VII. kerület Erzsébetváros Önkormányzata 2017. évi kapufigyelő rendszer kiépítési pályázaton a Városüzemeltetési Bizottság …..**/2017. (……)** számú határozata alapján ……,**- Ft** vissza nem térítendő támogatáshoz jutott.

Az elnyert támogatás csak a pályázatban megjelölt kapufigyelő rendszer kiépítési munkák elvégzésére használható fel, a megállapodás mellékletét képező költségvetés szerint.

**2.** A támogatás rendje:

Az Önkormányzat az elnyert pályázat alapján ……**,- Ft** azaz …………………forint vissza nem térítendő támogatást biztosít Támogatott számára.

A Támogatott a támogatás összegét kizárólag az 1. pontban meghatározott munkák elvégzésére fordíthatja. A kivitelezési összeg kizárólag a Támogatott saját pénzügyi keretének terhére léphető túl.

1. Támogatott a jelen szerződés kézhezvételétől számított 90 napon belül köteles benyújtani az Önkormányzat részére a támogatásra vonatkozó elszámolást. A vissza nem térítendő támogatás az elszámolás elfogadását követő 60 napon belül kerül átutalásra.

**4.** A támogatás feltételei:

1. Az Önkormányzatot a támogatás időtartama alatt ellenőrzési jog illeti meg, mely kiterjed a munkálatok megtekintésére, a költségvetés összegének felhasználásával kapcsolatos nyilvántartás és bizonylatok áttekintésére.
2. A 29/2013. (V.31.) számú önkormányzati rendelet 2.§ (5) bekezdésének megfogalmazásával összhangban, amennyiben a benyújtott számla/számlák összege kevesebb mint a támogatás kétszerese, a támogatás összege arányosan csökken.
3. Támogatott tudomásul veszi, hogy szerződésszegése – ezen szerződésben foglaltak nem teljesítése – esetén legfeljebb két évre kizárható az Önkormányzat által biztosított támogatási lehetőségekből.
4. Támogatott jelen megállapodás aláírásával tudomásul veszi, hogy

* az Állami Számvevőszék vizsgálhatja a támogatás felhasználását, jelen megállapodást és a támogatás felhasználása során keletkező további megállapodásokat;
* az államháztartásról szóló 2011. évi CXCV. törvény, valamint az információs önrendelkezési jogról és az információszabadságról szóló 2011. évi CXII. törvényből fakadó kötelezettségének eleget téve jelen megállapodás közérdekű adatainak (támogatás célja, összege, stb.) nyilvánossága a Közpénzportálon (www.kozpenzpalyazat.gov.hu) történő közzététellel valósul meg.

1. Támogatott jelen szerződés aláírásával kijelenti, illetve kötelezettséget vállal, hogy

* nincs ki nem egyenlített köztartozása; köztartozásnak minősül e bekezdés alkalmazásában az esedékessé vált és még meg nem fizetett adótartozás – ide nem értve a helyi adókat -, valamint járulék-, illeték- vagy vámtartozás;
* nincs az államháztartás alrendszereiből folyósított támogatásból eredő, már esedékessé vált és elmaradt elszámolási kötelezettsége, vagy szintén az államháztartási alrendszerből származó támogatási forrást érintő jogosulatlan (pénz) felvétele;
* nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésre irányuló, jogszabályban meghatározott eljárás nincs folyamatban;
* megfelel az államháztartásról szóló 2011. évi CXCV. törvény (továbbiakban Áht.) 50. § (1) bekezdésében meghatározott kritériumoknak;
* a 2011. évi CXCVI. törvény 3.§ (1) bekezdése 1. pontjában foglaltak szerint átlátható szervezetnek minősül,
* a közpénzekből nyújtott támogatások átláthatóságáról szóló 2007. évi CLXXXI. törvény 6. §-a szerinti kizáró okok esetében nem állnak fenn.

**5.** Támogatott hozzájárul, hogy a támogatás/ a támogatás egy részének felhasználása esetén az Önkormányzat saját költségén, a társasházon jól látható helyen, legfeljebb A4-es méretben, táblát helyezzen el a következő szöveggel: *„A kapufigyelő rendszer kiépítése Erzsébetváros Önkormányzatának támogatásával készült.”*

**6.** A Nyilatkozóknak a támogatáshoz kapcsolódó iratokat az odaítélést követő 10 évig meg kell őrizniük, és az Önkormányzat ilyen irányú felhívása esetén a támogatott köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.

**7.** A szerződés mellékletét képezi:

* a benyújtott pályázat
* bizottsági határozat a támogatás elnyeréséről
* Támogatott számlavezető pénzintézete által nyilvántartásba vett felhatalmazó levél
* átláthatósági nyilatkozat

**8.** A támogatás folyósítása utófinanszírozással, számlamásolat ellenében (az eredeti számla bemutatása mellett) történik. A pályázattal történő elszámolás, illetve a számlák benyújtásának határideje: a szerződés kézhezvételétől számított 90. nap. A munkák elvégzése után, a számlák átvételét követően, azok elfogadása esetén a támogatás jóváhagyott 4.b) pont szerinti összegét az Önkormányzat az elszámolás elfogadását követő 60 napon belül átutalja.

**9.** Kapcsolattartó személyek

Önkormányzat részéről:

Támogatott részéről:

**10.** Önkormányzat a Támogatott szerződésszegése esetén jogosult a szerződést azonnali hatállyal felmondani. Szerződésszegésnek minősül különösen:

a szerződés szerinti tájékoztatási kötelezettségek, továbbá jelen támogatási szerződés lényeges rendelkezéseinek megsértése, a 368/2011.(XII.31.) Korm. rendelet 82. §-ában körülírt okok fennállása.

**16.** A jelen szerződésben nem szabályozott kérdésekben a Polgári Törvénykönyv, az Áht., az 1407/2013/EU bizottsági rendelet, a 29/2013.(V.31.) önkormányzati rendelet, valamint a tárgyhoz kapcsolódó egyéb jogszabályok vonatkozó rendelkezései az irányadók.

Felek jelen szerződést annak felolvasása és közös értelmezése után, mint akaratukkal mindenben megegyezőt írták alá.

**Budapest, 2017. .….**

|  |  |  |
| --- | --- | --- |
| ………………………………………  **Vattamány Zsolt**  Polgármester | ………………………………………  Támogatott képviseletében | |
| Ellenjegyzem: | |  | |
| ……………………………………..  Dr. Gotthard Gábor  jegyző | |  | |
| Pénzügyi ellenjegyzés: | |  | |
| …………………………………..  Fitosné Zemanovics Zsuzsanna  Pénzügyi Iroda vezetője | | | |

1. Hivatal tölti ki [↑](#footnote-ref-1)
2. \*a nem kívánt rész törlendő [↑](#footnote-ref-2)