|  |
| --- |
| **Budapest Főváros VII. kerület Erzsébetváros Önkormányzata**  **Bencsik Mónika Vagyongazdálkodási iroda - irodavezető** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság** **2017. szeptember 25-ei rendkívüli ülésére**

|  |  |
| --- | --- |
| **Tárgy:** | 2017. évi kapufigyelő pályázatok eredményeinek megállapítása |

**Készítette:**

Hammerman Judit

EU jogi és pályázati referens

**Törvényességi szempontból kifogást nem emelek:**

dr. Mészáros Zoltán

Jegyzői Iroda vezetője

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Bencsik Mónika Vagyongazdálkodási iroda - irodavezető** |

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága a 29/2013. (V.31.) számú, a helyi lakóközösségeknek és az önkormányzati intézmények részére biztonsági berendezések létesítéséhez nyújtandó támogatásról szóló Önkormányzati rendeletben foglaltak alapján pályázatot írt ki kerületi társasházak, lakásszövetkezetek, önkormányzati tulajdonban lévő lakóépületek esetében azok kezelője, háziorvosi rendelők és önkormányzati intézmények és egyházak részére kapufigyelő rendszer kialakításának támogatására a 2017. évi költségvetésben biztosított 3.000.000 forintos támogatási keret erejéig.

A Városüzemeltetési Bizottság a 238/2017. (06.12.) sz. határozatával döntött a 2017. évi kapufigyelő pályázat kiírásáról. A pályázati kiírás közzététele a helyben szokásos módon megtörtént. A pályázatok benyújtási határideje 2017. augusztus 8. napján lejárt.

A benyújtási határidőre a Hivatal Hatósági és Ügyfélszolgálati Irodára összesen **7 db** pályázati anyag érkezett be. A pályázatok **borítékbontása és értékelése 2017. szeptember 5. napján** Moldován László, képviselő úr jelenlétében illetve együttműködésével megtörtént.

A beérkezett 7 darab pályázati anyagból 2 darab hiánypótlási felhívás nélkül megfelelt a Pályázati Felhívásnak, 1 db nem felelt meg (a társasházi közgyűlési jegyzőkönyv tekintetében az összes tulajdoni hányad szerinti legalább kétharmados többséggel hozott határozat hiánya miatt), és 4 darab hiánypótlási felhívás kibocsátását teszi lehetővé az érvényességük megállapítása érdekében.

**A Pályázati Felhívás szerint a pályázat érvénytelen, ha** a pályázó nem a pályázati felhívásban meghatározott lehetséges támogatást igénylői körbe tartozik, a beadási határidőt elmulasztják, a hiánypótlási határidőt elmulasztják, nem megfelelő, hiányos a hiánypótlás. Minden más feltétel hiánypótolható.

A pályázatokat Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottság bírálja el. Kérem a Tisztelt Bizottságot, hogy az előterjesztésben megfogalmazottakat megtárgyalni és a határozati javaslatról dönteni szíveskedjenek.

**HATÁROZATI JAVASLATOK**

**1.**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy Budapest Főváros VII. kerület Erzsébetváros Önkormányzata **a 2017. évi kapufigyelő pályázaton nyertes pályamunkákat az alábbi táblázatban szereplő összegek szerint támogatja:**

|  |  |  |
| --- | --- | --- |
| **Jk. ssz.** | **Pályázó** | **Támogatás összege** |
| 1. | Dob u. 11. szám alatti Társasház | 250.000 Ft |
| 6. | Peterdy u. 24. szám alatti Társasház | 176.016 Ft |
|  | **összesen:** | **426.016 Ft** |

**Felelős:** Ujvári-Kövér Mónika bizottsági elnök

**Határidő:** azonnal

**2.**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy Budapest Főváros VII. kerület Erzsébetváros Önkormányzata **jóváhagyja és hozzájárul alábbi hiánypótlási felhívások kibocsátásához, és amennyiben a Pályázó maradéktalanul eleget tesz a hiánypótlási felhívásban szereplő feltételeknek, úgy a 2017. évi kapufigyelő pályázaton induló pályamunkákat érvényesnek nyilvánítja és az alábbi táblázatban szereplő összegek szerint támogatja:**

|  |  |  |  |
| --- | --- | --- | --- |
| **Jk. ssz.** | **Pályázó** | **Támogatás összege** | **Hiánypótlás** |
| 2. | **Bethlen G. u. 5. szám alatti Társasház** | 180.000 Ft | a megfelelő műszaki állapot minimum 3 évig történő fenntartására vonatkozó tulajdonosi közösségi nyilatkozat (a tulajdonosok több mint a fele) |
| 3. | **István u. 11. szám alatti Társasház** | 126.848 Ft | Felhatalmazó levél (3. sz. melléklet), költségvetés, a megfelelő műszaki állapot minimum 3 évig történő fenntartására vonatkozó tulajdonosi közösségi nyilatkozat (a tulajdonosok több mint a fele), hozzájárulás legfeljebb A4-es méretben tábla elhelyezéséről |
| 4. | **Marek J. u. 14. szám alatti Társasház** | 188.433 Ft | Felhatalmazó levél (3. sz. melléklet) |
| 7. | **Akácfa u. 20. szám alatti Társasház** | 250.000 Ft | hozzájárulás legfeljebb A4-es méretben tábla elhelyezéséről |
|  | **összesen:** | **745.281 Ft** |  |

**Felelős:** Ujvári-Kövér Mónika bizottsági elnök

**Határidő:** azonnal

**3.**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy Budapest Főváros VII. kerület Erzsébetváros Önkormányzata az 5. Jk. ssz. **Dózsa Gy. út 52. szám alatti Társasház** **által benyújtott pályázatot érvénytelennek nyilvánítja** a társasházi közgyűlési jegyzőkönyvben szereplő összes tulajdoni hányad szerinti legalább kétharmados többség hiánya miatt**.**

**Felelős:** Ujvári-Kövér Mónika bizottsági elnök

**Határidő:** azonnal

Budapest, 2017. szeptember 19.

Bencsik Mónika

Vagyongazdálkodási iroda - irodavezető